Timtegzitin

Tinaɣlalin ( isem ussnan : Vertebrata ) d ad-wadur n iɣersiwen ilan (yesɛan) ajgu n uzagur d uqecṛuṛ . Adu-wdur ayi d win yeṭṭfen amur ameqqran n telmas n wadur n tmzukar s wazal n 64,000 n telmas yettugelmen (yettuweṣfen). Ibelɣen n tnaɣlalin d wid igan d imeẓyanen am yigra (talmest n Paedophryne amauensis ) s webleɣ n 7,7 mm, alamma d imeqqran deg-sen yakk ( tizmekt tazegzawt ), s webleɣ yugaren 33 m. Tinaɣlalin sgensisent-d azal n 4% n telmas iɣersiwen iy mazalen ddren, ma d ayen i d-yegran gant d tiraɣlalin ur nli ara (ur nesɛi ara) ajgu n uzagur. Amur ameqran n tnaɣlalin lant ajgu n uzagur yebnan ɣef tegrawt n yiɣsan , isem-it-sen tiɣlalin , maca llant kra n telmas ur lint ara ajgu n uzagur n yiɣess. Amedya, ɣer uweqqas , yerna ajgu-ynes n uzagur d win igebren seg ugergis . Tinaɣlalin yakk lant tafekka d tazamalt (idis neɣ azgen ayeffus n tfekka-nsent yemmug am wezgen azelmaḍ). Tafekka n tnaɣlalin tebḍa ɣef yixef d igiger , yerna tinaɣlalin yettidiren deg tegnit (lqaɛa) lant iri d snat n tyuga n yirawen .

Tinaɣlalin gebrent seg tirɣesmarin d tinɣesmarin , igebren iselman ingergisen (am uweqqas d Tasewwant ) d tɣesselmin d talmest tafurkan n tɣesselmin yettwassnen s yisem n tidkesman n irawen igebbren tikuẓdarin ( tikelmanin , timsuṭaṭ d yigṭaṭ ).

Amezruy

Tneɣlalin timenzuyin banent-d deg aterḍeq Akambri send n 518 n imelyan n iseggasen. Deg tallit n Uṛdufisyan neɣ tasiluṛt , nneflint-d tnaɣlalin iy ilan (yesɛan) iɣesmaren. Sin akin, Iselman iy lan iɣsan deg tallit tadivunt , s amek i d-banent tikelmanin timenzuyin deg wakal deg tallit takeṛbunit . Ma deg tallit tamakṛadt , banent-d temsuḍaḍ d idinuẓuren. Dɣa, igḍaḍ kkan-d seg yidinuẓuren deg tallit tallit tajuṛast .

Aṭas n telmas n tnaɣlalin tmagarent-d asider (nniqsan) meqren seg useggas n 1970 s sebba n usmeskel anezway d ubluleɣ d yisemda n telmas timekcumin .

Asesmel

Tasartut

Tinaɣlalin d amiḍran asenɣersaw n iɣersiwen ilan tiɣlalin . Tasartut-a issers-itt-id Georges Cuvier ( timsirin deg usemmili yettwasrewsen deg 1805) yakk d Jean-Baptiste Lamarck ( inaw n walday n temsirin n iɣersiwen igraɣlalen deg 1806).

Asismel amiran

Asesmel aklasik n teslemgergisin ( Chondrichthyes ) yettumeggez d azuniran ɣer tmuɣli ɣer tikuẓdarin , ɣef wanecta ur yelli ara d asesmel asiman deg yisesmilen ifurkanen , maca yella deg yisesmilen imehzanen . Ɣas akken irem ayi yettusexdem tikwal deg tɣult n usesmil afurkan i wakken ad imel yakk tikuẓdarin d iselman imgergisen iklasiken. Ɣas akken imusnawen n usesmil ssemyafen isem akniw Euteleostomi ur nli ara turdiwin deg usenmel-ines.

Umuɣ n yismilen imiranen

S unect n ITIS :

S unect n Useklas Amaḍlan n Telmas Tiwlalin :

Tamhazt

Ifrunen n unegmu umgun ɣer tnaɣlalin

Ẓeṛ daɣen